སྤྱི་ལོའི་དུས་རབས་བདུན་པའི་སྟོད་ཙ་ན།ཐོན་མི་སམ་བྷོ་ཊ་རྒྱ་གར་ནས་ཕྱིར་བོད་དུ་ཕེབས་ནས་རྒྱལ་པོ་སྲོང་བཙན་སྒམ་པོའི་ཕོ་བྲང་སྐུ་མཁར་མ་རུརདེང་སང་ཕ་བོརང་ཁ་ཟེར་ལྷ་སའི་གཙུག་ལག་ཁང་གི་བྱང་ངོས་སུ་སྤྱི་ལེ་གསུམ་ཡས་མས་སུ་གནསརྒྱ་གར་གྱི་ཡི་གེ་ལཉྫ་དང་།ཝརྟུར་དཔེར་བལྟ་ས་དང་།དཔྱོད་པའི་གཞི་བྱས་ནས་ཡི་གེ་དེ་དག་དང་མི་འདྲ་བར་འབྲི་བདེ་ཞིང་།མིག་ལ་མཛེས་པ།གཟུགས་ཀྱི་ཆ་ཚང་བར་ཐོན་པ་སོགས་ཁྱད་ཆོས་དུ་མ་དང་ལྡན་པ་ཞིག་གསར་སྐྲུན་མཛད།དེའི་ཡིག་གཟུགས་ཀྱི་དབྱིབས་ལ་བལྟས་ནས་དེ་ལ་མགྱོགས་དཀར་མོ་གནམ་དུ་མཆོངས་འདྲ་ཞེས་ཟེར་བ་ཁྱུང་བོ་གཡུ་ཁྲིའི་གསུང་དུ་བཞུགས།གཞན་དུ་ཐོན་མིས་བོད་ཡིག་གི་སྲོལ་ཐོག་མར་ཕྱེ་ནས་བྲིས་པ་ལ་སྦལ་ནག་ན་ལ་བགྲད་འདྲ་ཞེས་པར་གྲགས་ཞེས་ཀྱང་བཀོད།དེའི་རྗེས་སུ་སྲོང་བཙན་གྱི་སྲས་མང་སྲོང་མང་བཙན་གྱི་དུས་སུ་ཡིག་མཁན་ཆ་ངར་རིན་ཆེན་འབར་ཞེས་པས་བྲིས་པ་ལ་སོ་ཕག་གཤིབ་འདྲ་དང་།དེའི་རྗེས་མང་སྲོང་གི་སྲས་འདུས་སྲོང་མང་པོ་རྗེའི་དུས་སུ་ཡིག་མཁན་ཆབ་དཀར་བེའུ་ཚེ་ཟེར་བས་བྲིས་པ་ལ་བྱ་ཕོ་འཇོལ་འདྲ།དེའི་རྗེས་འདུས་སྲོང་གི་སྲས་མེས་ཨག་ཚོམ་གྱི་དུས་སུ་ཡིག་མཁན་དགེ་བསྙེན་དཀོན་མཆོག་དབང་ཟེར་བས་བྲིས་པ་ལ་ནས་སྔོན་ཕྱིང་དཀར་གྱི་སྟེང་དུ་བཀྲམ་འདྲ།དེའི་རྗེས་མེས་ཨག་ཚོམ་གྱི་སྲས་ཁྲི་སྲོང་ལྡེ་བཙན་གྱི་དུས་སུ་ཡིག་མཁན་བྷེ་ཤོ་ཁྲམ་ཟེར་བས་བསམ་ཡས་ཀྱི་རྡོ་རིང་ལ་མ་དཔེར་བྲིས་པར་མུ་ཏིག་བསྟར་ལ་བརྒྱུས་འདྲ།དེའི་རྗེས་སུ་ཁྲི་སྲོང་གི་སྲས་མུ་ནེ་བཙན་པོའི་དུས་སུ་ཡིག་མཁན་ཚེ་སྤོང་བྱང་ཆུབ་ཟེར་བས་བྲིས་པ་ལ་སྦུར་ནག་བགྲད་འདྲ་ཞེས་སྨད་པའི་གནས་སུ་བྱེད་པ་ཞིག་བྱུང་།དེའི་རྗེས་མུ་ནེ་བཙན་པོའི་གཅུང་མུ་ཏིག་བཙན་པོའི་དུས་སུ་འབྲེ་བ་ཡོན་ཏན་ཟེར་བས་བྲིས་པ་ལ་ཉ་མོ་ཆུ་ནང་ནས་ཕྱུངས་འདྲ།དེའི་རྗེས་སུ་མུ་ཏིག་བཙན་པོའི་སྲས་ཁྲི་ལྡེ་སྲོང་བཙན་རལ་བ་ཅན་གྱི་དུས་སུ་ཡིག་མཁན་གྲ་ཤོད་རྣམ་གཉིས་ཀྱིས་བྲིས་པ་ལ་སེང་གེ་གནམ་དུ་མཆོངས་འདྲ་ཞེས་གྲགས།འདི་དག་ནི་བསྟན་པ་སྔ་དརསྤྱི་ལོཡནདུས་ཀྱི་ཡིག་མཁན་གྲགས་ཅན་རྣམས་སོ།།བསྟན་པ་ཕྱི་དར་ཚལ་བའི་དེབ་དམར་གྱི་མཆན་འགྲེལ་ལྟར་ན་སྤྱི་ལོགྱི་དུས་སུ་ཡིག་མཁན་སྒྲོ་གཉན་ཁྲི་ཞེས་བྱ་བས་གྲ་ཤོད་ཀྱི་རྡོ་རིང་ལ་གཞི་བྱས་ཏེ་བར་གསར་ཟེར་བའི་ཡི་གེ་བྲིས།ཇོ་བོ་རྗེ་བོད་དུ་ཕེབས་སྐབས་ཡིག་མཁན་ཤྰཀྱ་རྡོ་རྗེ་ཟེར་བ་བྱུང་།དེའི་རྗེས་ཀ་ཁྱུང་རྣམ་གཉིས་ཞེས་པའི་ཡིག་མཁན་མཁས་པ་བྱུང་ལ།ཁྱད་པར་ལོ་ཙྰ་པ་ཆེན་པོ་སྐ་བ་དཔལ་བརྩེགས་ལུགས་ཀྱི་དབུ་ཅན་ཡིག་གཟུགས་ལ་ཁྱུང་བོ་གཡུ་ཁྲི་བྱ་བས་དཀྱིལ་འཁོར་གྱི་ཆ་ཚད་ལ་དཔེ་བླངས་ནས་ཆ་ཆེན་ཆ་ཆུང་དུ་བགོས་ཏེ་ཐིག་རིས་སུ་བཏབ་པའི་བར་དུ་དབུ་ཅན་གྱི་གཟུགས་ལ་བྱེ་བྲག་གི་འགྱུར་བ་སྔ་ཕྱི་དགུ་ཙམ་བྱུང་ཚུལ་གོང་དུ་སྨྲས་མ་ཐག་པ་ལྟར་རོ།།